2023 7 17
LT
Europos Sąjungos oficialusis leidinys
C 252/31
2023 m. balandžio 26 d. pareikštas ieškinys byloje Europos Komisija / Prancūzijos Respublika (Byla C-268/23) (2023/C 252/34) Proceso kalba: prancūzų Šalys Ieškovė: Europos Komisija, atstovaujama E. Sanfrutos Cano ir C. Valero Atsakovė: Prancūzijos Respublika
Ieškovės reikalavimai Europos Komisija Teisingumo Teismo prašo: — pripažinti, kad nesiėmusi priemonių, būtinų — užtikrinti, kad ne vėliau kaip nuo 2000 m. gruodžio 31 d.
23 šiame ieškinyje nurodytose aglomeracijose, turinčiose daugiau kaip 15 000 gyventojų ekvivalentų, surinktoms miesto nuotekoms, prieš jas išleidžiant į vandens telkinius, būtų taikomas antrinis valymas pagal Direktyvos 91/271/EEB (1) 4 straipsnį, laikantis direktyvos I priedo B dalyje nurodytų reikalavimų, arba jam prilygstantis valymas, — užtikrinti, kad ne vėliau kaip nuo 2005 m. gruodžio 31 d.
6 šiame ieškinyje nurodytose aglomeracijose, turinčiose nuo 10 000 iki 15 000 gyventojų ekvivalentų, surinktoms miesto nuotekoms, prieš jas išleidžiant į vandens telkinius, būtų taikomas antrinis valymas pagal Direktyvos 91/271 4 straipsnį, laikantis direktyvos I priedo B dalyje nurodytų reikalavimų, arba jam prilygstantis valymas, — užtikrinti, kad iki 2005 m. gruodžio 31 d.
58 šiame ieškinyje nurodytose aglomeracijose, turinčiose nuo 2 000 iki 10 000 gyventojų ekvivalentų ir išleidžiančiose nuotekas į gėlo vandens telkinius ir estuarijas, surinktoms miesto nuotekoms, prieš jas išleidžiant į vandens telkinius, būtų taikomas antrinis valymas pagal Direktyvos 91/271 4 straipsnį, laikantis direktyvos I priedo B dalyje nurodytų reikalavimų, arba jam prilygstantis valymas, — užtikrinti, kad ne vėliau kaip nuo 1998 m. gruodžio 31 d.
13 šiame ieškinyje nurodytų aglomeracijų, turinčių daugiau kaip 10 000 gyventojų ekvivalentų ir išleidžiančių nuotekas į jautrias zonas, kaip tai suprantama pagal Direktyvą 91/271, šioms nuotekoms, prieš jas išleidžiant į vandens telkinius, būtų taikomas griežtesnis nei antrinis arba jam prilygstantis valymas pagal Direktyvos 91/271 5 straipsnį, laikantis direktyvos I priedo B dalyje nurodytų reikalavimų, — užtikrinti, kad 87 šiame ieškinyje nurodytose aglomeracijose miesto nuotekų valymo įrenginiai būtų suprojektuoti, pastatyti, eksploatuojami ir prižiūrimi taip, kad jų veiklos rezultatai būtų pakankamai geri esant įprastinėms vietos klimato sąlygoms, ir kad projektuojant nuotekų valymo įrenginius būtų atsižvelgta į sezoninius apkrovos kitimus, kaip nurodyta Direktyvos 91/271 10 straipsnyje, — užtikrinti, kad kompetentingos institucijos ar atitinkamos įstaigos stebėtų nuotekas iš miesto nuotekų valymo įrenginių 87 šiame ieškinyje nurodytose aglomeracijose, kad, vadovaudamosi Direktyvos 91/271 15 straipsnio 1 dalies pirma įtrauka, I priedo D dalyje nustatyta kontrolės tvarka galėtų tikrinti, kaip laikomasi I priedo B dalies reikalavimų, — Prancūzijos Respublika neįvykdė įsipareigojimų pagal Direktyvos 91/271 4 ir (arba) 5 straipsnį, siejamus su I priedo B dalimi, 10 straipsnį ir 15 straipsnį, siejamą su I priedo B ir D dalimis, — priteisti iš Prancūzijos Respublikos bylinėjimosi išlaidas.
Ieškinio pagrindai ir pagrindiniai argumentai Komisija pateikia keturis ieškinio pagrindus.
Pirma, Prancūzijos Respublika nesiėmė priemonių, būtinų užtikrinti, kad 87 aglomeracijose surinktoms miesto nuotekoms, prieš jas išleidžiant į vandens telkinius, būtų taikomas antrinis valymas pagal Direktyvos 91/271 4 straipsnį, laikantis direktyvos I priedo B dalyje nurodytų reikalavimų, arba jam prilygstantis valymas.